9 การจัดการ

โครงสร้างการจัดการ

บริษัท ยูนิเวนเจอร์ จำกัด (มหาชน) และบริษัทในเครือ

9.1 โครงสร้างการจัดการ 

บริษัท ยูนิเวนเจอร์ จำกัด (มหาชน) มีคณะกรรมการบริษัททำหน้าที่กำกับดูแลกิจการของบริษัทฯ
และคณะอนุกรรมการ 3 คณะ ได้แก่ คณะกรรมการตรวจสอบ
คณะอนุกรรมการกำหนดค่าตอบแทนและสรรหา และคณะกรรมการบริหาร

คณะกรรมการบริษัท

คณะกรรมการบริษัท ประกอบด้วยกรรมการที่เป็นผู้บริหาร 4 ท่าน และกรรมการอิสระ 3 ท่าน ดังนี้

  --- -------------------------- ----------------------------------------
  1   นายโรเบิร์ต พอล วอเร็นซ์       ประธานกรรมการ /ประธานกรรมการบริหาร
      คอลลินซ์ *                   

  2   นางอรฤดี ณ ระนอง *          กรรมการ / กรรมการบริหาร / ประธานอำนวยการ

  3   นายเอียน สจ๊วต ดอนนาคี *      กรรมการ / กรรมการบริหาร

  4   นายธนพล ศิริธนชัย *           กรรมการ / กรรมการบริหาร / กรรมการผู้จัดการ

  5   นายสุวิทย์ จินดาสงวน           กรรมการอิสระ

  6   นายวิกิต ขจรณรงค์วณิช          กรรมการอิสระ

  7   นายนรรัตน์ ลิ่มนรรัตน์           กรรมการอิสระ

  8   นายศุภนิจ จัยวัฒน์ **           กรรมการอิสระ
  --- -------------------------- ----------------------------------------

หมายเหตุ* กรรมการผู้มีอำนาจลงนามผูกพันบริษัทฯ ซึ่งตามหนังสือรับรองของบริษัท ยูนิเวนเจอร์
จำกัด (มหาชน) ที่ออกโดย กรมพัฒนาธุรกิจ

การค้า กระทรวงพาณิชย์ ระบุให้ นายโรเบิร์ต พอล วอเร็นซ์ คอลลินซ์ หรือนางอรฤดี ณ ระนอง
หรือนายเอียน สจ๊วต ดอนนาคี หรือ

นายธนพล ศิริธนชัย กรรมการสองในจำนวนสี่คนนี้
ลงลายมือชื่อร่วมกันพร้อมประทับตราสำคัญของบริษัทฯ

** ลาออกจากตำแหน่งกรรมการอิสระ เมื่อวันที่ 1กันยายน 2549

โดยมี นายธนพล ศิริธนชัย ทำหน้าที่เป็นเลขานุการคณะกรรมการบริษัทและเลขานุการบริษัท

ขอบเขตอำนาจหน้าที่และความรับผิดชอบของคณะกรรมการบริษัท

คณะกรรมการบริษัทมีความรับผิดชอบต่อผู้ถือหุ้นเกี่ยวกับการดำเนินธุรกิจของบริษัทฯ
และกำกับดูแลให้ฝ่ายบริหารดำเนิน

การให้เป็นไปตามเป้าหมายและแนวทางที่ก่อให้เกิดประโยชน์สูงสุดแก่ผู้ถือหุ้น
โดยคำนึงถึงผลประโยชน์ของผู้มีส่วนได้เสียทุกฝ่าย รวมถึงการปฏิบัติให้เป็นไปตามกฎหมาย
วัตถุประสงค์ ข้อบังคับของบริษัทฯ
และมติของที่ประชุมผู้ถือหุ้นเว้นแต่ในเรื่องที่กฎหมายกำหนดให้ต้องได้รับมติที่ประชุมผู้ถือหุ้น
การปฏิบัติให้เป็นไปตามแนวของตลาดหลักทรัพย์แห่งประเทศไทย
และสำนักคณะกรรมการกำกับหลักทรัพย์และตลาดหลักทรัพย์
ด้วยความซื่อสัตย์สุจริตและระมัดระวังรักษาผลประโยชน์ของบริษัทฯและรับผิดชอบต่อผู้ถือหุ้นทั้งในปัจจุบันและในระยะยาว

คณะกรรมการบริษัทอาจมอบอำนาจให้กรรมการคนหนึ่งหรือหลายคนหรือบุคคลอื่นใดปฏิบัติการอย่างหนึ่งอย่างใดแทนคณะ
กรรมการบริษัท และอาจยกเลิกเพิกถอนเปลี่ยนแปลงหรือแก้ไขอำนาจนั้นๆ ได้
คณะกรรมการบริษัทมีอำนาจกำหนดและ

แก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯ ตลอดจนจัดตั้งคณะกรรมการชุดย่อย
อย่างไรก็ตาม คณะ
กรรมการบริษัทมอบอำนาจให้คณะกรรมการบริหารมีอำนาจหน้าที่ในการปฏิบัติงานต่างๆ
ตามขอบเขตอำนาจหน้าที่ของคณะกรรมการบริหาร

ทั้งนี้
การมอบอำนาจดังกล่าวต้องไม่มีลักษณะเป็นการมอบอำนาจหรือมอบอำนาจช่วงที่ทำให้ผู้รับมอบอำนาจจากคณะ

กรรมการบริหารสามารถอนุมัติรายการที่ตน หรือบุคคลที่อาจมีความขัดแย้ง มีส่วนได้เสียหรือ
อาจมีความขัดแย้งทางผล

ประโยชน์อื่นใด (ตามที่สำนักงาน ก.ล.ต. ประกาศกำหนด) ทำกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

คณะกรรมการตรวจสอบ

  --- --------------------------- ----------------------------------------
  1   นายสุวิทย์ จินดาสงวน            ประธานกรรมการตรวจสอบ

  2   นายวิกิต ขจรณรงค์วณิช           กรรมการตรวจสอบ

  3   นายนรรัตน์ ลิ่มนรรัตน์            กรรมการตรวจสอบ
  --- --------------------------- ----------------------------------------

คณะกรรมการบริษัทได้แต่งตั้งคณะกรรมการตรวจสอบประกอบด้วยกรรมการอิสระที่ไม่ได้เป็นเจ้าหน้าที่หรือพนักงานบริษัทฯ
จำนวน 3 ท่าน และมีคุณสมบัติครบถ้วนตามที่กำหนดโดยตลาดหลักทรัพย์แห่งประเทศไทย
กรรมการตรวจสอบจะมีวาระการดำรงตำแหน่งคราวละ 3
ปีนับแต่วันแต่งตั้งหรือตามวาระการเป็นกรรมการ
และกรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่ต่อเนื่องต่อไปได้ไม่เกิน
2 วาระ ในปี 2549 มีการประชุมคณะกรรมการตรวจสอบจำนวน 6 ครั้ง

ขอบเขตอำนาจหน้าที่และความรับผิดชอบขอบคณะกรรมการตรวจสอบ

(1) สอบทานให้บริษัทฯ
มีการรายงานทางการเงินอย่างถูกต้องเพียงพอตามมาตรฐานการบัญชีที่รับรองโดยทั่วไป

(2) สอบทานให้บริษัทฯ มีระบบการควบคุมภายใน (Internal Control)
และระบบการตรวจสอบภายใน (Internal Audit) ที่

เหมาะสมและมีประสิทธิผล

(3) สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์แห่งประเทศไทย
ข้อกำหนดของตลาด

หลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัทฯ

(4) พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ

(5) พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทาง

ผลประโยชน์ให้มีความถูกต้องครบถ้วนและโปร่งใส

(6) ให้ความเห็นชอบเกี่ยวกับการแต่งตั้ง โยกย้าย และผลการปฏิบัติงานของฝ่ายตรวจสอบภายใน

(7) ประเมินผลและจัดทำรายงานการกำกับดูแลกิจการ
โดยเปิดเผยไว้ในรายงานประจำปีของบริษัทฯ

(8) พิจารณาทบทวนปรับปรุงกฎบัตรคณะกรรมการตรวจสอบเป็นประจำทุกปี

(9)
ปฏิบัติการอื่นใดตามที่คณะกรรมการบริษัทมอบหมายและด้วยความเห็นชอบจากคณะกรรมการตรวจสอบ

นอกจากนี้
เพื่อให้การปฏิบัติงานตามขอบเขตอำนาจหน้าที่ของคณะกรรมการตรวจสอบเป็นไปอย่างมีประสิทธิภาพ
ให้คณะ กรรมการตรวจสอบมีอำนาจเชิญให้ฝ่ายจัดการ ผู้บริหาร
หรือผู้รับผิดชอบที่เกี่ยวข้องเข้าร่วมประชุมเพื่อชี้แจงให้ความเห็นหรือส่งเอกสารตามที่เห็นว่าเกี่ยวข้องจำเป็น
และให้มีอำนาจว่าจ้างที่ปรึกษาหรือผู้เชี่ยวชาญทางวิชาชีพภายนอกในกรณีจำเป็น
หรือใช้จ่ายอื่นใดที่เกี่ยวข้องกับการปฏิบัติหน้าที่โดยบริษัทฯ เป็นผู้รับผิดชอบค่าใช้จ่ายดังกล่าว

คณะอนุกรรมการกำหนดค่าตอบแทนและสรรหา

  --- -------------------------- ----------------------------------------
  1   นายสุวิทย์ จินดาสงวน           ประธานอนุกรรมการกำหนดค่าตอบแทนและสรรหา

  2   นายวิกิต ขจรณรงค์วณิช          กรรมการกำหนดค่าตอบแทนและสรรหา

  3   นายนรรัตน์ ลิ่มนรรัตน์           กรรมการกำหนดค่าตอบแทนและสรรหา

  4   นายโรเบิร์ต พอล วอเร็นซ์       กรรมการกำหนดค่าตอบแทนและสรรหา
      คอลลินซ์                     

  5   นางอรฤดี ณ ระนอง            กรรมการกำหนดค่าตอบแทนและสรรหา
  --- -------------------------- ----------------------------------------

คณะอนุกรรมการกำหนดค่าตอบแทนและสรรหา ประกอบด้วยกรรมการจำนวน 5 ท่าน
เป็นกรรมการที่ไม่เป็นผู้บริหาร 3 ท่านและมีกรรมการอิสระเป็นประธาน
โดยมีวาระการดำรงตำแหน่งคราวละ 3 ปีนับแต่วันแต่งตั้งหรือตามวาระการเป็นกรรมการ ในปี
2549 มีการประชุมคณะอนุกรรมการกำหนดค่าตอบแทนและสรรหาจำนวน 1 ครั้ง

ขอบเขตอำนาจหน้าที่และความรับผิดชอบของคณะอนุกรรมการกำหนดค่าตอบแทนและสรรหา

(1) กำหนดหลักเกณฑ์ และนโยบายในการสรรหาคณะกรรมการและกรรมการชุดย่อยของบริษัทฯ

(2) พิจารณาสรรหาและคัดเลือกบุคคลที่เหมาะสมที่จะมาดำรงตำแหน่งกรรมการ
ในกรณีที่มีตำแหน่งว่างลงเพื่อเสนอ

คณะกรรมการบริษัทพิจารณาอนุมัติและ/หรือเสนอขออนุมัติต่อที่ประชุมผู้ถือหุ้น แล้วแต่กรณี

(3) พิจารณาสรรหาและคัดเลือกบุคคลที่เหมาะสมที่จะมาดำรงตำแหน่งประธานอำนวยการ
และกรรมการผู้จัดการ ในกรณี

ที่ตำแหน่งว่างลง

(4)
พิจารณาเสนอรายชื่อกรรมการที่มีคุณสมบัติเหมาะสมเป็นอนุกรรมการเสนอต่อคณะกรรมการบริษัทเพื่อแต่งตั้ง
เมื่อมี

ตำแหน่งว่างลง

(5)
พิจารณาเสนอแนะกำหนดค่าตอบแทนและผลประโยชน์อื่นใดที่จำเป็นและเหมาะสมทั้งที่เป็นตัวเงินและมิใช่ตัวเงิน
เพื่อ

จูงใจและรักษาคณะกรรมการ คณะกรรมการชุดย่อย และเสนอต่อที่ประชุมผู้ถือหุ้นอนุมัติ

(6) จัดทำหลักเกณฑ์ และนโยบายในการกำหนดค่าตอบแทนของคณะกรรมการบริษัท
คณะกรรมการตรวจสอบ และคณะ

อนุกรรมการกำหนดค่าตอบแทนและสรรหาเพื่อเสนอให้คณะกรรมการบริษัทพิจารณาอนุมัติและ/หรือเสนอต่อที่ประชุม

ผู้ถือหุ้นอนุมัติตามแต่กรณี

(7) ให้คำชี้แจงตอบคำถามเกี่ยวกับค่าตอบแทนของกรรมการในที่ประชุมผู้ถือหุ้น

(8)
ปฏิบัติการอื่นใดตามที่คณะกรรมการบริษัทมอบหมายและด้วยความเห็นชอบจากคณะอนุกรรมการกำหนดค่าตอบ-

แทนและสรรหา

คณะกรรมการบริหาร

  --- -------------------------- ----------------------------------------
  1   นายโรเบิร์ต พอล วอเร็นซ์       ประธานคณะกรรมการบริหาร
      คอลลินซ์                     

  2   นางอรฤดี ณ ระนอง            กรรมการบริหาร

  3   นายเอียน สจ๊วต ดอนนาคี        กรรมการบริหาร

  4   นายธนพล ศิริธนชัย             กรรมการบริหาร
  --- -------------------------- ----------------------------------------

คณะกรรมการบริหาร ประกอบด้วยกรรมการจำนวน 4 ท่าน ในปี 2549
มีการประชุมคณะกรรมการบริหารจำนวน 10 ครั้ง

ขอบเขตอำนาจหน้าที่และความรับผิดชอบของคณะกรรมการบริหาร

พิจารณาและกำหนดนโยบาย ทิศทาง กลยุทธ์ เป้าหมาย แผนธุรกิจ งบประมาณ
และอำนาจบริหารต่างๆ ของบริษัทฯ
และบริษัทย่อยร่วมกับฝ่ายบริหารระดับสูงเพื่อเสนอให้คณะกรรมการบริษัทเห็นชอบ
รวมทั้งตรวจสอบติดตามผลการดำเนินงานของบริษัทฯ
ที่กำหนดให้เป็นไปตามแผนธุรกิจที่ได้รับอนุมัติไว้ อนุมัติการดำเนินงานของบริษัทฯ
และบริษัทย่อยในเรื่องต่างๆ ตามขอบเขตอำนาจที่ได้รับมอบหมายจากคณะกรรมการบริษัท
กลั่นกรองในเรื่องที่ฝ่ายบริหารระดับสูงเสนอให้พิจารณาในส่วนที่นอกเหนือจากอำนาจของคณะกรรมการบริหารเพื่อนำเสนอคณะกรรมการบริษัทอีกขั้นหนึ่ง

ทั้งนี้
การอนุมัติรายการจะต้องไม่มีลักษณะเป็นการอนุมัติที่ทำให้คณะกรรมการบริหารหรือผู้รับมอบอำนาจจากคณะกรรม-

การ บริหารสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์อื่นใด (ตามที่สำนักงาน ก.ล.ต.
ประกาศกำหนด) ทำกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

คณะผู้บริหาร

  ---- ----------------------- --------------------------------------------
  1    นางอรฤดี ณ ระนอง         ประธานอำนวยการ

  2    นายธนพล ศิริธนชัย          กรรมการผู้จัดการ

  3    นายทรงชัย โสตถิภาพกุล      ผู้จัดการฝ่ายตรวจสอบภายใน

  4    นายธีระนันท์ เจียมการกิจ     ผู้จัดการโรงงาน

  5    นางสาวปรารถนา อุดมสิน     ผู้ช่วยกรรมการผู้จัดการ สายงานบัญชีและการเงิน

  6    นางสาวจิราวดี สุดแดน       ผู้ช่วยกรรมการผู้จัดการ สายงานอำนวยการ

  7    นายกำพล ปุญโสณี           รองกรรมการผู้จัดการ สายงานพัฒนาธุรกิจ (บริษัท
                               ยูนิเวนเจอร์ คอนซัลติ้ง จำกัด)

  8    นายสุทธิศักดิ์ วจีปิยนันทานนท์   กรรมการผู้จัดการ (บริษัท เอสโก้ เวนเจอร์ จำกัด)

  9    นายศุภชัย ตัณฑ์เอกคุณ        ผู้จัดการอาวุโสฝ่ายพัฒนาระบบสารสนเทศ

  10   นายอาคม ภัทรปวัฒน์วิทู       ผู้จัดการฝ่ายจัดซื้อ

  11   นางสาวมัลลิกา ลิ้มโชสกุล     ผู้จัดการฝ่ายกำกับการปฏิบัติงาน-ตลาดหลักทรัพย์
  ---- ----------------------- --------------------------------------------

9.2 การสรรหา แต่งตั้ง และวาระการดำรงตำแหน่ง

ตามข้อบังคับของบริษัทฯ คณะกรรมการบริษัทประกอบด้วยกรรมการจำนวนไม่น้อยกว่า 5 ท่าน
กรรมการจะต้องเป็นผู้มีคุณสมบัติและประสบการณ์ที่เป็นประโยชน์ในการเพิ่มมูลค่าให้บริษัทฯ
ตามที่บริษัทฯ ต้องการและไม่มีลักษณะต้องห้ามตามมาตรา 68 แห่งพระราชบัญญัติบริษัทมหาชนจำกัด
พ.ศ. 2535
คณะกรรมการบริษัทได้มอบหมายให้คณะอนุกรรมการกำหนดค่าตอบแทนและสรรหาเป็นผู้พิจารณาสรรหาและเสนอชื่อบุคคลที่สมควรได้รับเลือกตั้งเป็นกรรมการแทนกรรมการที่ครบวาระเสนอคณะกรรมการบริษัทพิจารณาก่อนเสนอที่ประชุมผู้ถือหุ้น
และให้สิทธิผู้ถือหุ้นทุกรายที่จะเสนอชื่อบุคคลอื่นได้
โดยเปิดโอกาสให้ผู้ถือหุ้นสามารถเสนอชื่อผู้ที่มีความเหมาะสม
และให้ข้อมูลเกี่ยวกับผู้ที่จะสมัครเป็นกรรมการผ่านทางเว็บไซด์ของบริษัทฯ

ในการประชุมสามัญผู้ถือหุ้นประจำปีทุกครั้ง
กรรมการต้องพ้นจากตำแหน่งตามวาระเป็นจำนวนหนึ่งในสาม ถ้าจำนวนกรรม
การแบ่งออกให้ตรงเป็นส่วนสามไม่ได้ก็ให้ออกโดยจำนวนใกล้ที่สุดกับส่วนหนึ่งในสาม อย่างไรก็ตาม
กรรมการที่ออกตามวาระอาจถูกเลือกเข้ามาดำรงตำแหน่งใหม่อีกได้
โดยมีหลักเกณฑ์และวิธีการเลือกตั้งเป็นกรรมการ ดังนี้

(1) ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ โดยถือว่าหุ้นหนึ่งมีหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม

(3) เพื่อที่จะเลือกตั้งบุคคลคนเดียว หรือหลายคนเป็นกรรมการก็ได้
ในกรณีที่เลือกตั้งบุคคลหลายคนเป็นกรรมการจะแบ่ง คะแนนเสียงให้แก่ผู้ใดมากน้อยเพียงใดไม่ได้

(4)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับเลือกเป็นกรรมการเท่าจำนวนกรรมการที่พึงมี
หรือ จะพึง เลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะ

พึงมีหรือพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระ
ให้คณะกรรมการบริษัทมีมติด้วยคะแนนเสียงไม่ต่ำกว่าสามในสี่ของจำนวนกรรมการที่เหลืออยู่
เลือกบุคคลใดบุคคลหนึ่งเข้าเป็นกรรมการแทนในการประชุมคณะกรรมการบริษัทคราวถัดไป
เว้นแต่วาระของกรรมการจะเหลือน้อยกว่า 2 เดือน
บุคคลซึ่งเข้าเป็นกรรมการแทนจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน
กรรมการแต่ละท่านมีวาระการดำรงตำแหน่งของกรรมการแต่ละท่านตามข้อบังคับของบริษัทฯ บริษัทฯ
ไม่ได้จำกัดจำนวนครั้งสูงสุดของกรรมการที่ถูกแต่งตั้งกลับเข้ามาเป็นกรรมการใหม่ไว้และไม่ได้กำหนดในเรื่องอายุของกรรมการและจำนวนบริษัทที่กรรมการแต่ละท่านดำรงตำแหน่ง

9.3 ค่าตอบแทนกรรมการและผู้บริหาร

ค่าตอบแทนที่เป็นตัวเงิน

-   ค่าตอบแทนกรรมการ

  ที่ประชุมสามัญผู้ถือหุ้นประจำปี ครั้งที่ 27 เมื่อวันที่ 21 เมษายน 2549
  มีมติอนุมัติค่าตอบแทนกรรมการ
  โดยให้มีผลตั้งแต่วันที่ได้รับอนุมัติจากที่ประชุมสามัญผู้ถือหุ้นเป็นต้นไป
  จนกว่าที่ประชุมผู้ถือหุ้นจะมีมติเปลี่ยนแปลงเป็นอย่างอื่น ดังนี้

  ค่าตอบแทนกรรมการ ประกอบด้วยค่าตอบแทนรายเดือนและค่าเบี้ยประชุม
  ประธานกรรมการได้รับค่าตอบแทนรายเดือน 16,000 บาท/เดือน และค่าเบี้ยประชุม 22,000
  บาท/ครั้ง กรรมการแต่ละท่านได้รับค่าตอบแทนรายเดือน 8,000 บาท/เดือน และค่าเบี้ยประชุม
  18,000 บาท/ครั้ง

  ค่าตอบแทนกรรมการตรวจสอบ ประกอบด้วยค่าตอบแทนรายเดือน
  ประธานกรรมการตรวจสอบได้รับค่าตอบแทนรายเดือน 40,000 บาท/เดือน
  กรรมการตรวจสอบแต่ละท่านได้รับค่าตอบแทนรายเดือน 30,000 บาท/เดือน

  ค่าตอบแทนกรรมการกำหนดค่าตอบแทนและสรรหา ประกอบด้วยค่าเบี้ยประชุม
  ประธานคณะอนุกรรมการกำหนดค่า ตอบแทนและสรรหาได้รับค่าเบี้ยประชุม 22,000 บาท/ครั้ง
  กรรมการกำหนดค่าตอบแทนและสรรหาแต่ละท่านได้รับค่าเบี้ยประชุม 18,000 บาท/ครั้ง

ค่าตอบแทนของคณะกรรมการบริษัทและคณะอนุกรรมการ ปี 2549

  -------------- ----------------- ---------------------- ---------------- ------------------- ----------------------------------- -----------
  รายชื่อกรรมการ                     ตำแหน่ง                 ค่าตอบแทน (บาท)                                                           

                                                          คณะกรรมการบริษัท   คณะกรรมการตรวจสอบ   คณะอนุกรรมการกำหนดค่าตอบแทนและสรรหา   รวม *

  1              นายโรเบิร์ต พอล     ประธานกรรมการ          302,000          -                   18,000                              320,000
                 วอเร็นซ์ คอลลินซ์                                                                                                     

  2              นางอรฤดี ณ ระนอง   กรรมการ                186,000          -                   18,000                              204,000

  3              นายเอียน สจ๊วต      กรรมการ                186,000          -                   -                                   186,000
                 ดอนนาคี                                                                                                            

  4              นายธนพล ศิริธนชัย    กรรมการ                186,000          -                   -                                   186,000

  5              นายสุวิทย์ จินดาสงวน  ประธานกรรมการตรวจสอบ   186,000          480,000             22,000                              688,000

  6              นายวิกิต ขจรณรงค์วณิช กรรมการตรวจสอบ         186,000          360,000             18,000                              564,000

  7              นายนรรัตน์ ลิ่มนรรัตน์  กรรมการตรวจสอบ         186,000          360,000             18,000                              564,000

  8              นายศุภนิจ จัยวัฒน์ **  กรรมการอิสระ            118,000          -                                                       118,000

  รวม                                                     1,536,000        1,200,000           94,000                              2,830,000
  -------------- ----------------- ---------------------- ---------------- ------------------- ----------------------------------- -----------

หมายเหตุ * คณะกรรมการบริหารไม่ได้รับค่าตอบแทนใดๆ

** ลาออกจากตำแหน่งกรรมการอิสระ เมื่อวันที่ 1กันยายน 2549

-   ค่าตอบแทนผู้บริหาร

  ค่าตอบแทนของผู้บริหาร รวม 11 ท่าน ที่ได้รับจากบริษัทฯในรูปเงินเดือน โบนัส
  เงินสมทบกองทุนสำรองเลี้ยงชีพที่สมทบและผลตอบแทนอื่นๆ รวมเป็นเงินทั้งสิ้น 15.05 ล้านบาท

ค่าตอบแทนอื่น

บริษัทฯ มีโครงการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนของบริษัทฯ
แก่กรรมการและพนักงานของบริษัทฯและบริษัทย่อย ในวงจำกัดไม่เกิน 35 ราย รวม 2 โครงการ
(ESOP-W2 / ESOP-W3) จำนวน 25,755,500 หน่วย อายุใบ สำคัญแสดงสิทธิ 5 ปี
ราคาเสนอขายหน่วยละ -0- บาท และกำหนดให้ใบสำคัญแสดงสิทธิ 1 หน่วย สามารถซื้อหุ้นสามัญ
1 หุ้น ราคาการใช้สิทธิ 1 บาทต่อหุ้น
โดยมีวัตถุประสงค์เพื่อเป็นแรงจูงใจและตอบแทนการปฏิบัติงานให้กรรมการและพนักงานทำงานกับบริษัทฯ
ต่อไปในระยะยาวและสร้างประโยชน์สูงสุดแก่บริษัทฯ ทั้งนี้ บริษัทฯ
ได้ออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุนดังกล่าวเมื่อวันที่ 19 ธันวาคม 2546
โดยมีกรรมการบริษัทที่ได้รับจัดสรร ณ สิ้นปี 2549 สรุปได้ดังนี้

  ------------------------------------- ----------------------- ------------ -------- ------------ -------- ------------ --------
  รายชื่อกรรมการ                                                  ESOP-W2               ESOP-W3               รวม          

                                                                หน่วย         %        หน่วย         %        หน่วย         %

  1                                     นายโรเบิร์ต พอล วอเร็นซ์    1,242,000    9.20     -            -        1,242,000    4.82
                                        คอลลินซ์                                                                           

  2                                     นางอรฤดี ณ ระนอง         2,497,500    18.50    2,002,500    16.34    4,500,000    17.47

  3                                     นายเอียน สจ๊วต ดอนนาคี     -            -        1,000,000    8.16     1,000,000    3.88

  4                                     นายธนพล ศิริธนชัย          -            -        3,500,000    28.56    3,500,000    13.59

  5                                     นายทรงชัย โสตถิภาพกุล*     -            -        300,000      2.45     300,000      1.17

  6                                     นายสุวิทย์ จินดาสงวน        -            -        500,000      4.08     500,000      1.94

  7                                     นายวิกิต ขจรณรงค์วณิช       -            -        500,000      4.08     500,000      1.94

  8                                     นายศุภนิจ จัยวัฒน์*          -            -        500,000      4.08     500,000      1.94

  9                                     นายนรรัตน์ ลิ่มนรรรัตน์       -            -        -            -        -            -

  จำนวนใบสำคัญแสดงสิทธิที่กรรมการได้รับจัดสรร                           3,739,500    27.70    8,302,500    67.75    12,042,000   46.75

  จำนวนใบสำคัญแสดงสิทธิที่เสนอขายทั้งสิ้น                                13,500,000   100.00   12,255,500   100.00   25,755,500   100.00
  ------------------------------------- ----------------------- ------------ -------- ------------ -------- ------------ --------

หมายเหตุ * ลาออกจากตำแหน่งกรรมการอิสระ เมื่อวันที่ 1กันยายน 2549

นโยบายการกำกับดูแลกิจการ (Corporate Governance Policy)

  บริษัท ยูนิเวนเจอร์ จำกัด (มหาชน) ได้ตระหนักถึงความสำคัญของการกำกับดูแลกิจการที่ดี
  โดยเชื่อมั่นว่าการกำกับดูแลกิจการที่ดีจะเป็นประโยชน์ต่อการดำเนินธุรกิจของบริษัทฯ
  สามารถเพิ่มมูลค่าและผลตอบแทนแก่ผู้ถือหุ้นของบริษัทฯในระยะยาว
  ตลอดจนสร้างความเชื่อมั่นให้กับผู้ถือหุ้น ผู้ลงทุน และผู้ที่เกี่ยวข้องทุกฝ่าย และเพื่อให้การบริหาร
  งานเป็นไปอย่างโปร่งใสเป็นธรรม สามารถตรวจสอบได้
  คำนึงถึงสิทธิและความเท่าเทียมกันของผู้ถือหุ้น และความรับ ผิดชอบต่อผู้มีส่วนได้เสีย
  คณะกรรมการบริษัทจึงได้กำหนดให้มีนโยบายการกำกับดูแลกิจการของบริษัทฯอย่างเป็นลายลักษณ์อักษร
  สอดคล้องกับหลักการกำกับดูแลกิจการที่ดีของตลาดหลักทรัพย์แห่งประเทศไทย
  โดยจัดให้มีการทบทวนปรับปรุงอยู่เป็นประจำทุกปี
  สื่อสารสร้างความรู้และความเข้าใจในเรื่องการกำกับดูแลกิจการที่ดีให้กรรมการ ผู้บริหาร
  และพนักงานของบริษัทฯ ได้รับทราบและถือปฏิบัติอย่างต่อเนื่อง
  โดยครอบคลุมหลักการกำกับดูแลกิจการที่ดี ดังนี้

-   ความรับผิดชอบของคณะกรรมการบริษัท

-   สิทธิและความเท่าเทียมกันของผู้ถือหุ้น และบทบาทต่อผู้มีส่วนได้เสีย

-   การเปิดเผยสารสนเทศและความโปร่งใส

-   การบริหารความเสี่ยงและการควบคุมภายใน

-   จรรยาบรรณทางธุรกิจ

-   วิสัยทัศน์

  คณะกรรมการบริษัทมีความมุ่งมั่นที่จะดำเนินธุรกิจของบริษัทฯอย่างต่อเนื่อง โดยคำนึงถึงวิสัยทัศน์
  ภารกิจ กลยุทธ์ จรรยาบรรณทางธุรกิจ ความเสี่ยง รวมถึงหลักการกำกับดูแลกิจการที่ดี
  เพื่อให้การบริหารจัดการเป็นไปตามเป้าหมายและแนวทางที่จะก่อให้เกิดประโยชน์สูงสุดแก่ผู้ถือหุ้นและผู้มีส่วนได้เสียโดยรวม
  โดยคณะกรรมการบริษัทได้ร่วมกับฝ่ายบริหารระดับสูงในการกำหนดทิศทาง วัตถุประสงค์
  เป้าหมาย แผนงาน และงบประมาณประจำปี รวมถึงกำกับ

  ดูแลให้ฝ่ายจัดการดำเนินธุรกิจให้เป็นไปตามแผนงานและ
  งบประมาณที่กำหนดไว้โดยเปรียบเทียบผลการดำเนินงานเป็นรายไตรมาส

  คณะกรรมการบริษัทให้ความสำคัญต่อการเข้าร่วมสัมมนาหลักสูตรที่เป็นประโยชน์ต่อการปฏิบัติหน้าที่
  เสริมสร้างความรู้
  และพบปะแลกเปลี่ยนประสบการณ์ความคิดเห็นกับคณะกรรมการบริษัทของบริษัทต่างๆเพื่อนำมาพัฒนาบริษัทฯต่อไป
  ปัจจุบันมีกรรมการ 7 ท่านเข้ารับการอบรมหลักสูตร Director Certification Program
  (DCP) และหลักสูตร Director Accreditation Program (DAP)
  ของสมาคมส่งเสริมสถาบันกรรมการบริษัทไทย (IOD)

-   การถ่วงดุลของกรรมการที่ไม่ใช่ผู้บริหารและความเป็นอิสระ

  คณะกรรมการบริษัทได้จัดให้มีจำนวนกรรมการที่เหมาะสมกับขนาดของธุรกิจบริษัทฯ
  ประกอบด้วยกรรมการที่มีความรู้ ความสามารถ
  และมีประสบการณ์หลากหลายธุรกิจที่เป็นประโยชน์ต่อการดำเนินธุรกิจ ปัจจุบันมีกรรมการ 7 ท่าน
  เป็นกรรมการที่เป็นผู้บริหาร 4 ท่าน และกรรมการที่ไม่เป็นผู้บริหาร 3 ท่าน
  โดยเป็นกรรมการอิสระ 3 ท่าน คิดเป็นสัดส่วน 3 ใน 7 ของจำนวนกรรมการทั้งคณะ
  ซึ่งเพียงพอที่จะสามารถถ่วงดุลอำนาจระหว่างการกำกับและการบริหารงานภายในของคณะกรรมการบริษัท
  มีอิสระในการแสดงความคิดเห็นต่อการดำเนินงานภายใต้นโยบายที่กำหนดไว้
  โดยไม่ถูกครอบงำหรือถูกจำกัดบทบาทใดๆในการประชุมคณะกรรมการบริษัทแต่ละครั้ง
  และด้วยโครงสร้างและขนาดของคณะ กรรมการบริษัทดังกล่าว มีความเหมาะสมและคล่องตัว
  สามารถดูแลติดตามและบริหารงานของบริษัทฯ
  และปกป้องผลประโยชน์ของบริษัทฯได้อย่างมีประสิทธิภาพ
  โดยคำนึงถึงผู้มีส่วนได้เสียทุกฝ่ายได้เป็นอย่างดี

-   นิยามของกรรมการอิสระ

  กรรมการอิสระ หมายถึง
  กรรมการที่มีคุณสมบัติครบถ้วนและมีความเป็นอิสระตามที่คณะกรรมการบริษัทได้กำหนดไว้ในนโยบายการกำกับดูแลกิจการของบริษัทฯ
  และสอดคล้องกับประกาศสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  และข้อกำหนดตลาดหลักทรัพย์แห่งประเทศไทย โดยไม่มีลักษณะต้องห้ามของกรรมการอิสระ
  กล่าวคือ

1.  ถือหุ้นไม่เกินร้อยละ 5 ของทุนชำระแล้วของบริษัทฯ บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ นับรวมหุ้นที่ถือโดยผู้เกี่ยวข้องด้วย ได้แก่ คู่สมรส
    บุตรที่ยังไม่บรรลุนิติภาวะ

2.  ไม่มีส่วนร่วมในการบริหาร ไม่เป็นลูกจ้าง พนักงาน
    หรือที่ปรึกษาซึ่งได้รับเงินเดือนประจำจากบริษัทฯ บริษัทในเครือ บริษัทร่วม
    หรือบริษัทที่เกี่ยวข้อง หรือผู้ถือหุ้นรายใหญ่ของบริษัทฯ

3.  ไม่มีผลประโยชน์หรือส่วนได้เสียไม่ว่าโดยตรงหรือโดยอ้อม
    ทั้งในด้านการเงินหรือการบริหารงานของบริษัทฯบริษัทในเครือ บริษัทร่วม
    หรือบริษัทที่เกี่ยวข้อง หรือผู้ถือหุ้นรายใหญ่ของบริษัทฯ

4 ไม่ใช่เป็นผู้เกี่ยวข้อง หรือญาติสนิทของผู้บริหาร กรรมการ หรือผู้ถือหุ้นรายใหญ่ของบริษัทฯ

5 ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท ผู้ถือหุ้นรายใหญ่
หรือผู้ถือหุ้นซึ่งเป็น

ผู้ที่เกี่ยวข้องกับผู้ถือหุ้นรายใหญ่ของบริษัทฯ

รวมทั้งสามารถแสดงความเห็นหรือรายงานได้อย่างอิสระตามหน้าที่ที่ได้รับมอบหมาย
โดยไม่ตกอยู่ภายใต้อิทธิพลของผู้บริหาร หรือผู้ถือหุ้นรายใหญ่
หรือผู้ที่เกี่ยวข้องหรือญาติสนิทของบุคคลดังกล่าว
รวมถึงไม่มีสถานการณ์ใดๆที่จะมาบีบบังคับให้ไม่สามารถแสดงความเห็นได้ตามที่พึงจะเป็น

-   การรวมหรือแยกตำแหน่ง

  บริษัทฯ
  ถือเป็นนโยบายสำคัญในการแบ่งแยกตำแหน่งประธานกรรมการและประธานอำนวยการไม่ให้เป็นบุคคลเดียว
  กัน โดยไม่มีความสัมพันธ์ใดๆกับฝ่ายจัดการ
  เพื่อให้มีการถ่วงดุลอำนาจโดยแยกบทบาทหน้าที่การกำกับดูแลและการบริหารงานออกจากกัน
  ประธานกรรมการเป็นผู้นำและมีส่วนสำคัญในการตัดสินใจเรื่องนโยบายของบริษัทฯ
  ซึ่งเป็นผลจากการประชุมคณะกรรมการบริษัทที่ได้พิจารณาและกำหนดเป้าหมายทางธุรกิจร่วมกับฝ่ายบริหารระดับสูง
  และควบ คุมการประชุมคณะกรรมการบริษัทให้มีประสิทธิภาพและประสิทธิผล
  โดยสนับสุนนให้กรรมการทุกคนมีส่วนร่วมในการประชุม เช่น การตั้งคำถาม พบปะหารือ แนะนำ
  รวมถึงสนับสนุนการดำเนินธุรกิจของฝ่ายจัดการผ่านประธานอำนวย การ
  คณะกรรมการบริษัทได้มอบอำนาจให้ประธานอำนวยการ หรือกรรมการผู้จัดการ
  หรือผู้รักษาการแทน หรือผู้รับมอบอำนาจเท่านั้น
  เป็นผู้มีอำนาจลงนามผูกพันแทนบริษัทฯตามอำนาจที่มอบไว้
  ประธานอำนวยการได้มอบอำนาจให้ฝ่ายจัดการบริหารงานอย่างมีประสิทธิภาพ
  ตามอำนาจหน้าที่ที่รับผิดชอบที่ได้กำหนดไว้อย่างชัดเจน
  โดยจะเห็นว่าได้มีการแบ่งแยกบทบาทหน้าที่ความรับผิดชอบในการปฏิบัติงานของคณะกรรมการบริษัทและฝ่ายจัดการออกจากกันอย่างชัดเจน

-   การประชุมคณะกรรมการบริษัท

  คณะกรรมการบริษัทกำหนดให้มีการประชุมอย่างน้อยไตรมาสละ 1 ครั้ง
  และได้กำหนดวันเวลาประชุมไว้ล่วงหน้าตลอดทั้งปี
  เพื่อให้กรรมการจัดเวลาเข้าร่วมประชุมได้ทุกครั้ง
  กรณีที่เหตุอันสมควรสามารถเรียกประชุมได้เป็นกรณี พิเศษเพิ่มตามความจำเป็น
  และเพื่อให้คณะกรรมการบริษัทสามารถปฏิบัติหน้าที่ได้อย่างมีประสิทธิภาพ
  ในการจัดประชุมคณะกรรมการบริษัท
  บริษัทฯได้จัดส่งหนังสือเชิญประชุมซึ่งมีการกำหนดวาระการประชุมที่ชัดเจนและเอกสารประกอบการประชุมที่ครบถ้วนเพียงพอให้กรรมการล่วงหน้า
  เพื่อให้มีเวลาศึกษาและพิจารณาข้อมูลอย่างเพียงพอก่อนการประชุมอย่างน้อย 5-7 วัน
  ในการประชุมคณะกรรมการแต่ละครั้งจะใช้เวลาประมาณ 1-3 ชั่วโมง ประธานกรรม
  การจะทำหน้าที่ดูแลและจัดสรรเวลาให้เพียงพอสำหรับกรรมการที่จะอภิปรายและแสดงความคิดอย่างเป็นอิสระ
  รวม ทั้งให้ฝ่ายจัดการที่เกี่ยวข้องนำเสนอข้อมูลประกอบการอภิปราย
  มีการจดบันทึกทำรายงานการประชุมอย่างเป็นลายลักษณ์อักษร
  และจัดเก็บรายงานการประชุมคณะกรรมการที่ผ่านการรับรองจากคณะกรรมการบริษัทพร้อมเอกสาร

  ประกอบการประชุมอย่างถูกต้องครบถ้วนพร้อมสำหรับกรรมการและผู้เกี่ยวข้องตรวจสอบอ้างอิงได้
  โดยปกติกรรมการแต่ละท่านได้เข้าร่วมการประชุมคณะกรรมการบริษัท คณะกรรมการชุดย่อย
  รวมทั้งการเข้าร่วมประชุมสามัญผู้ถือหุ้นทุกครั้ง ยกเว้นแต่มีเหตุจำเป็น ในปี 2549 บริษัทฯ
  มีการประชุมและจำนวนการเข้าร่วมประชุมของกรรมการแต่ละท่าน สรุปได้ดังนี้

  (จำนวนครั้งการเข้าประชุม/จำนวนครั้งประชุมทั้งหมด)

+---------------------+---------+--------+----------+--------+--------+
| รายชื่อกรรมการ        | การปร   | คณ     | ค        | คณะ    | คณะ    |
|                     | ะชุมสามัญ | ะกรรมก | ณะกรรมกา | อนุกรรม | กรรมกา |
|                     |         | ารบริษัท | รตรวจสอบ | การกำห | รบริหาร |
|                     | ผู้ถือหุ้น   |        |          | นดค่าตอ |        |
|                     | ประจำปี  |        |          | บแทนแล |        |
|                     | 2549    |        |          | ะสรรหา |        |
+---------------------+---------+--------+----------+--------+--------+
| 1 นายโรเบิร์ต พอล     | เข้า     | 5/5    | -        | 1/1    | 10/10  |
| วอเร็นซ์ คอลลินซ์       |         |        |          |        |        |
+---------------------+---------+--------+----------+--------+--------+
| 2 นางอรฤดี ณ ระนอง   | เข้า     | 5/5    | -        | 1/1    | 10/10  |
+---------------------+---------+--------+----------+--------+--------+
| 3 นายเอียน สจ๊วต      | เข้า     | 5/5    | -        | -      | 9/10   |
| ดอนนาคี *            |         |        |          |        |        |
+---------------------+---------+--------+----------+--------+--------+
| 4 นายธนพล ศิริธนชัย    | เข้า     | 5/5    | -        | -      | 10/10  |
+---------------------+---------+--------+----------+--------+--------+
| 5 นายสุวิทย์ จินดาสงวน  | เข้า     | 5/5    | 6/6      | 1/1    | -      |
+---------------------+---------+--------+----------+--------+--------+
| 6 นายวิกิต ขจรณรงค์วณิช | เข้า     | 5/5    | 6/6      | 1/1    | -      |
+---------------------+---------+--------+----------+--------+--------+
| 7 นายศุภนิจ จัยวัฒน์**   | เข้า     | 3/3    | -        | -      | -      |
+---------------------+---------+--------+----------+--------+--------+
| 8 นายนรรัตน์ ลิ่มนรรรัตน์ | เข้า     | 5/5    | 6/6      | 1/1    | -      |
+---------------------+---------+--------+----------+--------+--------+

  หมายเหตุ * พำนักอยู่ต่างประเทศ

** ลาออกจากการเป็นกรรมการอิสระ เมื่อวันที่ 1 กันยายน 2549

-   การประเมินผลการปฏิบัติงานของคณะกรรมการและคณะอนุกรรมการ

  คณะกรรมการบริษัทได้กำหนดให้มีการประชุมพิจารณาประเมินผลการปฏิบัติงานตนเองของคณะกรรมการบริษัท
  และคณะกรรมการตรวจสอบทั้งคณะเป็นประจำทุกปี
  เพื่อพิจารณาทบทวนผลงานที่ผ่านมาและกำหนดแนวทางการทำงานของคณะกรรมการบริษัทและคณะกรรมการตรวจสอบให้มีประสิทธิภาพยิ่งขึ้น
  นอกจากนี้
  บริษัทฯยังมีการประเมินผลการดำเนินงานของประธานอำนวยการและกรรมการผู้จัดการ

-   ค่าตอบแทนกรรมการและผู้บริหาร

  บริษัทฯได้กำหนดค่าตอบแทนที่เหมาะสมเพียงพอที่จะจูงใจและรักษากรรมการและผู้บริหารระดับสูงที่มีคุณภาพไว้
  ซึ่งแบ่งเป็นสองส่วน คือ ค่าตอบแทนที่เป็นตัวเงิน และค่าตอบแทนอื่น
  โดยมีการเปิดเผยข้อมูลอย่างชัดเจนในแบบแสดงรายการข้อมูลประจำปี (แบบ 56-1)
  และรายงานประจำปี (แบบ 56-2)
  โดยคณะอนุกรรมการกำหนดค่าตอบแทนและสรรหาเป็นผู้พิจารณากลั่นกรองและ
  เสนอค่าตอบแทนของกรรมการให้คณะกรรมการบริษัทและผู้ถือหุ้นพิจารณาเห็น ชอบ
  ค่าตอบแทนกรรมการจะสอดคล้องกับหน้าที่ความรับผิดชอบและเมื่อพิจารณาเปรียบเทียบกับค่าตอบแทนของบริษัทในกลุ่มอุตสาหกรรมเดียวกัน
  สำหรับค่าตอบแทนผู้บริหารระดับสูง คณะกรรมการบริษัทเป็นผู้พิจารณาจากหน้า ที่ความรับผิดชอบ
  ผลการปฏิบัติงานของผู้บริหารแต่ละท่าน ประกอบกับผลการดำเนินงานของบริษัทฯโดยรวม นอก
  จากนี้
  บริษัทฯได้จัดให้มีโครงการเสนอขายใบสำคัญแสดงสิทธิที่จะซื้อหุ้นสามัญต่อกรรมการและพนักงาน
  (ESOP)
  เพื่อเป็นการจูงใจกรรมการและผู้บริหารในการปฏิบัติงานให้เกิดประโยชนสูงสุดต่อบริษัทฯ

-   คณะอนุกรรมการ

  คณะกรรมการบริษัทได้แต่งตั้งกรรมการที่มีความรู้ความชำนาญที่เหมาะสมเป็นกรรมการชุดย่อยจำนวน
  3 คณะ เพื่อ ให้ผู้ถือหุ้นมั่นใจว่าบริษัทฯมีการดำเนินงานและกลั่นกรองงานอย่างรอบคอบ
  โดยมีขอบเขตอำนาจหน้าที่และความรับ ผิดชอบของคณะอนุกรรมการแต่ละชุดไว้ชัดเจน
  และรายงานผลการประชุมต่อคณะกรรมการบริษัทเพื่อทราบอย่างสม่ำ เสมอ

-   สิทธิและความเท่าเทียมกันของผู้ถือหุ้น

  บริษัท ยูนิเวนเจอร์ จำกัด (มหาชน)
  ได้กำหนดแนวทางดำเนินการต่างๆเพื่อแสดงถึงการเคารพสิทธิของผู้ถือหุ้นทุกรายอย่างเท่าเทียมกันตามที่กำหนดไว้ในข้อบังคับของบริษัทฯ
  และกฎหมายที่เกี่ยวข้อง ดังนี้

  1 สิทธิในการได้รับใบหุ้น โอนหุ้น และสิทธิในการรับทราบข้อมูลผลการดำเนินงาน
  อย่างสม่ำเสมอและทันเวลา

2 สิทธิในการรับส่วนแบ่งกำไรร่วมกัน

  3 แจ้งเตือน กรรมการ พนักงาน และบุคคลที่เกี่ยวข้อง (คู่สมรส/บุตรที่ยังไม่บรรลุนิติภาวะ)
  ไม่ให้ใช้ข้อมูลภายในที่เป็นสาระสำคัญต่อการเปลี่ยนแปลงราคาของหุ้นบริษัทฯ
  และยังไม่ได้เปิดเผยต่อสาธารณชน ไปซื้อขายหุ้นของบริษัทฯ
  และส่งเสริมให้ถือหุ้นของบริษัทฯเพื่อการลงทุนในระยะยาว

4 เผยแพร่ข้อมูลข่าวสารให้แก่ผู้ถือหุ้นอย่างสม่ำเสมอ ผ่านช่องทางของตลาดหลักทรัพย์ฯ
สิ่งพิมพ์ต่างๆ รวมทั้ง

เว็บไซด์บริษัทฯ

  5 จัดให้มีช่องทางที่ผู้ถือหุ้นรายย่อยสามารถติดต่อขอข้อมูลได้โดยตรงทาง E-mail Address
  ในเรื่องต่างๆ ได้แก่ การเสนอชื่อบุคคลเป็นกรรมการและเรื่องอื่นๆ เช่น
  การเสนอเพิ่มระเบียบวาระการประชุมผู้ถือหุ้นก่อนการประชุม เป็นต้น
  ซึ่งบริษัทฯได้กำหนดขั้นตอนและระบุคุณสมบัติของผู้ที่จะสมัครเป็นกรรมการไว้อย่างชัดเจน
  นอกจากนี้ ผู้ถือหุ้นรายย่อยสามารถติดต่อขอข้อมูลได้โดยตรงจากบริษัทฯ

  6
  จัดส่งหนังสือเชิญประชุมผู้ถือหุ้นและเอกสารประกอบให้ผู้ถือหุ้นเป็นการล่วงหน้าอย่างเพียงพอครบถ้วน
  และ

  อำนวยความสะดวกต่างๆในการประชุม
  อีกทั้งเพิ่มช่องทางให้ผู้ถือหุ้นได้รับทราบข้อมูลการประชุมอย่างรวดเร็วผ่านทางเว็บไซด์บริษัทฯ
  และจัดส่งและเผยแพร่สำเนารายงานการประชุมให้แก่ผู้ถือหุ้นภายในระยะเวลาที่เหมาะสม

  7 ให้สิทธิผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้ว
  มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

8.  ดำเนินงานอย่างมีประสิทธิภาพเพื่อให้ผู้ถือหุ้นได้รับผลตอบแทนที่เหมาะสม

    -   สิทธิของผู้มีส่วนได้เสีย

  บริษัทฯเคารพสิทธิและให้ความเป็นธรรมอย่างเคร่งครัดแก่ผู้มีส่วนเกี่ยวข้องในการดำเนินงาน
  ได้แก่ ผู้ถือหุ้น พนักงาน ผู้มีส่วนเกี่ยวข้องทางธุรกิจ อาทิ ผู้ร่วมทุน เจ้าหนี้ คู่ค้า ผู้ขาย สังคม
  และสิ่งแวดล้อมโดยรวม โดยได้กำหนดแนวทางปฏิบัติไว้ในคู่มือจรรยาบรรณทางธุรกิจของบริษัทฯ

พนักงาน: ส่งเสริมและพัฒนาความสามารถให้เกิดศักยภาพในการปฏิบัติงานของพนักงาน
โดยมุ่งพัฒนาเสริม สร้างวัฒนธรรมและบรรยากาศการทำงานที่ดีและปลอดภัย
อำนวยความสะดวกในการปฏิบัติงาน รับผิด
ชอบในการดูแลรักษาสภาพแวดล้อมการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
และยึดมั่นปฏิบัติตามกฎหมายว่าด้วยแรงงานอย่างเคร่งครัด

  ลูกค้า: สร้างความพึงพอใจและความมั่นใจให้ลูกค้าที่จะได้รับผลิตภัณฑ์และบริการที่ดีมีคุณภาพ
  ในราคาที่เหมาะสม รักษาสัมพันธภาพที่ดี
  โดยจะเปิดเผยข่าวสารข้อมูลเกี่ยวกับสินค้าและบริการอย่างครบถ้วนถูก
  ต้องและไม่บิดเบือนข้อเท็จจริง รวมทั้งไม่เปิดเผยข้อมูลของลูกค้า
  โดยไม่ได้รับอนุญาตจากลูกค้าหรือผู้มีอำนาจของบริษัทฯก่อน
  เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องตามบทบังคับของกฎหมาย

  คู่แข่ง: สนับสนุนและส่งเสริมนโยบายการแข่งขันทางการค้าเสรีและเป็นธรรมไม่ผูกขาด
  ภายใต้กรอบของกฎหมาย

  สังคมและสิ่งแวดล้อม: รับผิดชอบในการช่วยเหลือสังคม
  สนับสนุนกิจกรรมสาธารณประโยชน์แก่ชุมชน ตลอด
  จนการสนับสนุนกิจกรรมของท้องถิ่นที่บริษัทฯตั้งโรงงานอยู่และประเทศ
  โดยเฉพาะการพัฒนาศักยภาพของคน ได้แก่ การศึกษาและกีฬา การบริจาคเพื่อสาธารณประโยชน์
  รวมทั้งได้ตระหนักถึงการปฏิบัติตามมาตรฐานที่เกี่ยวกับความปลอดภัย สุขอนามัย
  และสิ่งแวดล้อมอย่างถูกต้องเหมาะสม
  เพื่อปกป้องผลกระทบที่ก่อให้เกิดความสูญเสียต่อชีวิตและทรัพย์สินของบุคลากร ชุมชน
  และสิ่งแวดล้อม

คู่ค้าและเจ้าหนี้: คำนึงถึงความเสมอภาคในการดำเนินธุรกิจและผลประโยชน์ร่วมกันกับคู่ค้า การคัด
เลือกคู่ค้าต้องทำอย่างยุติธรรม โดยถือปฏิบัติตามเงื่อนไขที่มีต่อคู่ค้า/เจ้าหนี้เป็นสำคัญ

-   

-   การประชุมผู้ถือหุ้น

  คณะกรรมการจัดให้มีการประชุมสามัญผู้ถือหุ้นประจำปีภายในไม่เกิน 4
  เดือนนับแต่วันสิ้นสุดรอบปีบัญชีของบริษัทฯ และอาจเรียกประชุมวิสามัญผู้ถือหุ้นเป็นกรณีไป
  หากมีความจำเป็นเร่งด่วนต้องเสนอวาระเป็นกรณีพิเศษซึ่งเป็นเรื่องที่กระทบต่อผลประโยชน์ของผู้ถือหุ้น
  หรือเกี่ยวข้องกับข้อบังคับตามกฎหมาย อย่างไรก็ตาม
  ผู้ถือหุ้นสามารถเข้าชื่อทำหนังสือขอให้คณะกรรมการบริษัทเรียกประชุมวิสามัญผู้ถือหุ้นเมื่อใดก็ได้
  ตามข้อบังคับบริษัทฯที่กำหนดไว้ โดยต้อง ระบุเหตุผลในการขอเรียกประชุมให้ชัดเจน ในกรณีนี้
  คณะกรรมการบริษัทต้องจัดให้มีการประชุมผู้ถือหุ้นภายในหนึ่งเดือนนับตั้งแต่วันที่ได้รับหนังสือจากผู้ถือหุ้น
  นอกจากนี้ คณะกรรมการบริษัทจัดให้มีกระบวนการประชุมผู้ถือหุ้นที่โปร่ง ใสและมีประสิทธิภาพ
  มีข้อมูลประกอบการตัดสินใจในแต่ละวาระอย่างเพียงพอ
  ดำเนินการประชุมเป็นไปตามที่กฎหมายกำหนด ตั้งแต่การเรียกประชุม
  การจัดส่งหนังสือเชิญประชุมและแจ้งวาระการประชุมพร้อมความเห็นของคณะกรรมการบริษัท
  หนังสือมอบฉันทะตามที่กระทรวงพาณิชย์กำหนดและรายชื่อกรรมการอิสระทั้งหมด
  เพื่อให้ผู้ถือหุ้นสามารถเลือกที่จะมอบฉันทะให้เข้าประชุมแทนได้ รวมทั้งแผนที่แสดงสถานที่ประชุม
  ทั้งภาษาไทยและภาษาอังกฤษ ส่งให้ผู้ถือหุ้นล่วงหน้าตามกฎหมายกำหนดก่อนวันประชุมไม่น้อยกว่า
  7 วัน หรือไม่น้อยกว่า 14 วัน แล้วแต่กรณี

  ขั้นตอนในการดำเนินการประชุมการจัดทำและส่งรายงานการประชุม

  ผู้ถือหุ้นสามารถเข้าดูข้อมูลต่างๆเกี่ยวกับระเบียบวาระการประชุมและเอกสารประกอบการประชุมของแต่ละครั้งได้ทางเว็บไซด์ของบริษัทฯ
  (www.univentures.co.th) ล่วงหน้าก่อนการส่งหนังสือเชิญประชุม

  ในปี 2549 บริษัทฯ ได้จัดให้มีการประชุมสามัญผู้ถือหุ้น ในวันศุกร์ที่ 21 เมษายน 2549 เวลา
  9.30 น. ณ ห้องจามจุรี 1 ชั้น เอ็ม โรงแรมปทุมวัน ปริ๊นเซส
  และเพื่อแสดงถึงภาระหน้าที่ที่มีต่อผู้ถือหุ้น โดยประธานกรรมการ คณะอนุกรรมการ
  กรรมการบริษัท ผู้สอบบัญชีและผู้บริหาร ได้เข้าร่วมประชุมเพื่อให้ข้อมูลและตอบข้อซักถามต่างๆ

  บริษัทฯ ได้เปิดให้ผู้ถือหุ้นลงทะเบียนล่วงหน้าก่อนการประชุมอย่างน้อยหนึ่งชั่วโมง
  และก่อนเริ่มการประชุม
  ประธานที่ประชุมได้มีการแถลงให้ผู้ถือหุ้นได้รับทราบสิทธิตามข้อบังคับของบริษัทฯ
  วิธีการใช้ลงคะแนนเสียงและนับคะแนนเสียง ในระหว่างการประชุม
  ได้เปิดโอกาสให้ผู้ถือหุ้นได้แสดงความคิดเห็นและซักถามในที่ประชุมอย่างเท่าเทียมและทั่วถึง

  บริษัทฯ กำหนดให้จัดทำรายงานการประชุมผู้ถือหุ้นให้แล้วเสร็จภายใน 14
  วันนับแต่วันประชุมแล้วเสร็จ โดยมีราย ละเอียดครบถ้วนเพียงพอ รวมทั้งข้อซักถามต่างๆ
  และสามารถตรวจสอบรายงานการประชุมผ่านทางเว็บไซด์บริษัทฯ

■ การเปิดเผยสารสนเทศและความโปร่งใส

  บริษัทฯ
  ให้ความสำคัญต่อการเปิดเผยสารสนเทศทางการเงินและไม่ใช่การเงินต่างๆของบริษัทฯที่ต้องแจ้งแก่ตลาดหลัก
  ทรัพย์แห่งประเทศไทยและผู้ถือหุ้นที่ตรงต่อความเป็นจริง ถูกต้องครบถ้วน เพียงพอ สม่ำเสมอ
  และทันเวลา ซึ่งมีผลต่อการตัดสินใจของผู้ถือหุ้น นักลงทุน รวมทั้งผู้ที่สนใจในข้อมูลบริษัทฯ
  บริษัทฯได้มอบหมายให้กรรมการผู้จัดการ และ/หรือเจ้าหน้าที่ (นักลงทุนสัมพันธ์) ทำหน้าที่สื่อสาร
  ประชาสัมพันธ์ข้อมูลที่เป็นประโยชน์ให้ผู้ถือหุ้น
  และชี้แจงกรณีข่าวลือหรือข่าวสารใดที่ไม่ถูกต้องตามข้อเท็จจริงแก่ผู้ถือหุ้น นักลงทุน
  และนักวิเคราะห์ผ่านช่องทางต่างๆ เช่น การประชุมร่วมกับนักวิเคราะห์
  การทำข่าวประชาสัมพันธ์ การเยี่ยมชมกิจการของผู้ถือหุ้น นักลงทุน และนักวิเคราะห์ การตอบ

  คำถามทางโทรศัพท์ หรือทาง E-mail การเผยแพร่ข้อมูลข่าวสารของบริษัทฯผ่านสื่อต่างๆ
  และผ่านทางเว็บไซด์บริษัทฯ www.univentures.co.th
  เพื่อให้ผู้ถือหุ้นเข้าถึงข้อมูลได้อย่างเท่าเทียมและทั่วถึง

  ในปี 2549 บริษัทฯได้จัดให้มีการพบปะระหว่างผู้บริหารระดับสูงกับนักลงทุน
  เปิดโอกาสให้นักวิเคราะห์เข้าพบเพื่อรับ ทราบผลการดำเนินงาน เผยแพร่ข่าวประชาสัมพันธ์
  (Press Release) ที่มีกิจกรรมทางธุรกิจที่สำคัญ
  และได้จัดให้ผู้ถือหุ้นพบปะเยี่ยมชมโรงงานผลิตผงสังกะสีอ๊อกไซด์ จังหวัดปทุมธานี
  โดยมีการบรรยายเพื่อเพิ่มความรู้ความเข้าใจในการดำเนินธุรกิจของบริษัทฯ

-   การควบคุมภายใน

  คณะกรรมการบริษัทมีหน้าที่และความรับผิดชอบในการจัดให้มีและรักษาไว้ซึ่งระบบการควบคุมภายใน
  รวมถึงการ

  ทบทวนความมีประสิทธิภาพของระบบการควบคุมภายในอย่างสม่ำเสมอ
  การควบคุมภายในครอบคลุมถึงการควบคุมทางการเงิน การดำเนินงาน
  การกำกับดูแลการปฏิบัติงานให้เป็นไปตามกฎหมาย ข้อบังคับและระเบียบที่เกี่ยวข้อง
  และการบริหารความเสี่ยง
  โดยมอบหมายให้คณะกรรมการตรวจสอบมีหน้าที่สอบทานความเหมาะสมและความมีประสิทธิผลของระบบการควบคุมภายในที่ฝ่ายบริหารจัดให้มี
  เพื่อให้ระบบการควบคุมภายในของบริษัทฯและบริษัทย่อยมีความเพียงพอที่จะป้องกันความเสียหายซึ่งอาจจะเกิดขึ้นต่อทรัพย์สิน
  รวมทั้งป้องกันการแสวงหาประโยชน์โดยมิชอบของผู้บริหาร

  ในการประชุมคณะกรรมการบริษัท ครั้งที่ 1/2550 เมื่อวันที่ 28 กุมภาพันธ์ 2550
  โดยมีกรรมการตรวจสอบ 3 ท่าน เข้าร่วมประชุมด้วย
  คณะกรรมการบริษัทมีความเห็นชอบกับความเห็นของคณะกรรมการตรวจสอบตามแบบประเมินความเพียงพอของระบบการควบคุมภายในที่จัดทำขึ้นโดยคณะกรรมการกำกับหลักทรัพย์และตลาดหลักทรัพย์
  ทั้ง 5 ด้าน คือ องค์กรและสภาพแวดล้อม การประเมินความเสี่ยงและการจัดการความเสี่ยง
  การควบคุมการปฏิบัติงานของฝ่ายบริหาร สารสนเทศและการสื่อสารข้อมูล
  การติดตามและประเมินผล โดยมีความเห็นว่า บริษัทฯและบริษัทย่อยมีระบบการควบ
  คุมภายในโดยรวมอยู่ในระดับที่เพียงพอเหมาะสม
  มีการปรับปรุงแก้ไขให้สอดคล้องกับสถานการณ์ที่เปลี่ยนแปลงไปอย่างมีประสิทธิภาพ
  เพื่อให้การดำเนินงานของบริษัทฯและบริษัทย่อยบรรลุวัตถุประสงค์ที่กำหนดไว้และสอดคล้องกับกฎหมายและกฎระเบียบที่เกี่ยวข้อง

  นอกจากนี้ ผู้สอบบัญชีของบริษัทฯ คือ บริษัท สำนักงาน เอินส์ท แอนด์ ยัง จำกัด (Ernst &
  Young) เป็นผู้ตรวจสอบงบการเงินของบริษัทฯและงบการเงินรวมประจำงวดบัญชี 2549
  ให้ความเห็นว่า ไม่พบประเด็นหรือข้อบกพร่องที่มีสาระ
  สำคัญเกี่ยวกับระบบการควบคุมภายในทางด้านบัญชีการเงินซึ่งอาจจะก่อให้เกิดความเสียหายต่อการดำเนินงานของบริษัทฯและบริษัทย่อย
  แต่อย่างได

-   การตรวจสอบภายใน

  บริษัทฯได้จัดตั้งฝ่ายตรวจสอบภายในเพื่อทำหน้าที่ตรวจสอบการปฏิบัติงานด้านต่างๆให้เป็นไปตามนโยบาย
  แผนงานอำนาจดำเนินการและกฎระเบียบ
  รวมทั้งทำหน้าที่ประเมินระบบการควบคุมภายในให้เหมาะสมและมีประสิทธิภาพและกำกับดูแลกิจการเพื่อมั่นใจว่ากระบวนการกำกับดูแลกิจการของบริษัทฯได้จัดให้มีขึ้นอย่างเพียงพอมีประสิทธิภาพตรงตามวัตถุประสงค์ที่วางไว้
  โดยมีการรายงานผลการตรวจสอบตรงต่อคณะกรรมการตรวจสอบเป็นประจำ

-   รายงานของคณะกรรมการ

  คณะกรรมการบริษัทได้จัดให้มีการทำงบการเงิน ณ วันสิ้นสุดของรอบบัญชี
  เป็นรายงานประจำปีเสนอต่อที่ประชุมผู้ถือหุ้นตามที่กฎหมายกำหนด
  และมีหน้าที่รับผิดชอบต่อการจัดทำรายงานทางการเงินของบริษัทฯและงบการเงินรวมในรายงานประจำปี
  และเพื่อให้การทำรายงานดังกล่าวเป็นไปตามข้อกำหนดของตลาดหลักทรัพย์แห่งประเทศไทย
  สำนัก งานคณะกรรมการกำกับหลักทรัพย์และตลาดหลักทรัพย์ (ก.ล.ต.) และกฎหมายที่เกี่ยวข้อง
  คณะกรรมการบริษัทจึงได้มอบหมายให้คณะกรรมการตรวจสอบทำหน้าที่กำกับดูแลให้มีการจัดทำรายงานทางการเงินอย่างมีคุณภาพ
  ถูกต้องตามมาตรฐานการบัญชีที่รับรองทั่วไป

-   จรรยาบรรณทางธุรกิจ

  บริษัทฯได้จัดทำจรรยาบรรณทางธุรกิจ
  ซึ่งถือเป็นส่วนหนึ่งของนโยบายการกำกับดูแลกิจการของบริษัทฯ เพื่อเป็นแนว
  ทางปฏิบัติที่ดีให้กรรมการ ผู้บริหาร และพนักงานได้ยึดมั่นปฏิบัติงาน ดำเนินธุรกิจอย่างซื่อสัตย์
  มีจริยธรรม โดยครอบ คลุมถึงการดูแลผู้มีส่วนได้เสีย รายการระหว่างกัน การปฏิบัติตามกฎหมาย
  การดูแลทรัพย์สิน การดูแลการใช้ข้อมูลภายในและการซื้อขายหลักทรัพย์ของบริษัทฯ
  และการป้องกันความขัดแย้งทางผลประโยชน์

  บริษัทฯได้จัดอบรมชี้แจงให้พนักงานได้รับทราบอย่างต่อเนื่อง
  และจัดให้มีการทบทวนเพื่อปรับปรุงจรรยาบรรณทางธุรกิจเป็นประจำทุกปี กรรมการ ผู้บริหาร
  และพนักงานต้องถือปฏิบัติตามอย่างเคร่งครัด การละเลยหรือฝ่าฝืนใดๆจะได้
  รับการลงโทษทางวินัยและ/หรือกฎหมาย แล้วแต่กรณี
  และในกรณีพบเห็นการปฏิบัติที่อาจขัดต่อจริยธรรมทางธุรกิจ ให้รายงานผู้บังคับบัญชา
  หรือฝ่ายทรัพยากรบุคคล หรือฝ่ายกำกับการปฏิบัติงานและตลาดหลักทรัพย์ หรือกรรมการ

  ผู้จัดการหรือประธานอำนวยการ แล้วแต่กรณี

-   ความขัดแย้งทางผลประโยชน์

  คณะกรรมการบริษัทได้กำหนดนโยบายในการป้องกันมิให้ผู้ที่เกี่ยวข้อง อาทิ กรรมการ ผู้บริหาร
  ผู้ถือหุ้นรายใหญ่ หรือพนักงานแสวงหาผลประโยชน์ส่วนตน
  โดยกำหนดให้หลีกเลี่ยงการทำรายการที่อาจก่อให้เกิดความขัดแย้งทางผล

  ประโยชน์ของผู้ที่เกี่ยวข้องกับบริษัทฯ ในกรณีที่จำเป็นต้องทำรายการที่ขัดแย้งกัน
  บริษัทฯจะปฏิบัติตามประกาศตลาดหลัก
  ทรัพย์แห่งประเทศไทยตามที่กำหนดไว้ในข้อบังคับของบริษัทฯแล้ว โดยที่กรรมการ
  หรือพนักงานที่มีส่วนได้เสียในรายการดังกล่าวจะต้องไม่อยู่ในห้องประชุมตามแต่กรณี
  รวมทั้งมีการเปิดเผยข้อมูลในเรื่องดังกล่าวอย่างครบถ้วนเพียงพอ

-   การดูแลเรื่องการใช้ข้อมูลภายใน

  บริษัทฯได้กำหนดนโยบายเกี่ยวกับความลับของบริษัทฯ
  โดยดูแลปกป้องข้อมูลภายในที่เป็นความลับและมีสาระสำคัญที่ยังไม่ได้เปิดเผยต่อสาธารณชน
  เพื่อไม่ให้บุคคลภายในและผู้ที่ไม่มีอำนาจในการเข้าถึงข้อมูลไปใช้เพื่อประโยชน์ส่วนตน
  และนโยบายเกี่ยวกับการซื้อขายหลักทรัพย์ของบริษัทฯ
  โดยใช้ข้อมูลภายในของบริษัทฯที่มีสาระสำคัญและยังไม่ได้เปิดเผยต่อสาธารณชนเพื่อประโยชน์ตนเองและผู้อื่น
  รวมทั้งกำหนดให้กรรมการ ผู้บริหาร
  และพนักงานหลีกเลี่ยงหรืองดการซื้อขายหลักทรัพย์ของบริษัทฯช่วง 1
  เดือนก่อนการเปิดเผยข้อมูลแก่สาธารณชน
  โดยจะแจ้งให้กรรมการและบุคคลทุกระดับไม่ใช้ข้อมูลภายในที่ยังไม่เปิดเผยต่อสาธารณชนไปซื้อขายหุ้น
  เสนอซื้อหรือเสนอขายหุ้น หรือชักชวนให้บุคคลอื่นซื้อ หรือขาย หรือเสนอซื้อ หรือเสนอขายหุ้น
  ไม่ว่าด้วยตนเองหรือผ่านนายหน้า โดยถือว่าเป็นการซื้อขายหลัก ทรัพย์เพื่อเก็งกำไร
  ยกเว้นเป็นการซื้อหุ้นบริษัทฯตามสิทธิใน warrant

  การกระทำฝ่าฝืนใดๆ
  บริษัทฯถือเป็นการปฏิบัติขัดกับนโยบายและจรรยาบรรณทางธุรกิจมีโทษทางวินัยอย่างร้ายแรงและยังมีความผิดตามพระราชบัญญัติหลักทรัพย์และตลาดหลักทรัพย์
  พ.ศ. 2535

9.3 บุคลากร

  ณ วันที่ 31 ธันวาคม 2549 บริษัทฯมีจำนวนพนักงานรวมทั้งสิ้น 101 คน
  โดยแยกเป็นจำนวนพนักงานในหน่วยงานหลัก ดังต่อไปนี้

  --- ---------------------------------------------- ---------------------------
      หน่วยงาน                                        จำนวนพนักงาน (คน)

  1   สำนักกรรมการบริหาร                               7

  2   ฝ่ายตรวจสอบภายใน/กำกับการปฏิบัติงานและตลาดหลักทรัพย์   2

  3   ฝ่ายบัญชีและการเงิน                                7

  4   ฝ่ายธุรการและบริหารงานบุคคล                        12

  5   ฝ่ายจัดซื้อ                                        3

  6   ฝ่ายพัฒนาระบบสารสนเทศ                            3

  7   ฝ่ายโรงงาน                                      67

      รวม                                            101
  --- ---------------------------------------------- ---------------------------

  ทั้งนี้ บริษัท ยูนิเวนเจอร์ จำกัด (มหาชน)
  มีนโยบายการจ่ายผลตอบแทนให้กับพนักงานในรูปเงินเดือน และโบนัส ซึ่งผล
  ประโยชน์ที่ได้รับคิดเป็นจำนวนเงินรวมทั้งสิ้น 33,539,735 บาท
  (สามสิบสามล้านห้าแสนสามหมื่นเก้าพันเจ็ดร้อยสาม สิบห้าบาทถ้วน)

  การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

  - ไม่มี -

  ข้อพิพาทด้านแรงงานที่สำคัญในระยะ 3 ปีที่ผ่านมา

  - ไม่มี -

นโยบายในการพัฒนาพนักงาน

  บริษัทฯตระหนักและมุ่งมั่นในการดำเนินงานให้บรรลุตามเป้าหมายที่วางไว้
  โดยให้การดูแลเอาใจใส่ต่อการบริหารฝึก อบรมและ พัฒนาศักยภาพของพนักงานอย่างต่อเนื่อง
  ซึ่งจะส่งผลให้บริษัทฯ สามารถเติบโตได้อย่างยั่งยืนสร้าง

  ประโยชน์ที่ดีต่อผู้เกี่ยวข้อง
  โดยบริษัทฯได้จัดฝึกอบรมภายในให้แก่พนักงานทุกระดับและส่งไปฝึกอบรมสัมมนากับสถาบันต่างๆในหลักสูตรต่างๆ